|  |
| --- |
| Danske Erhvervsskoler og Gymnasier - Bestyrelserne  Danske Erhvervsskoler og Gymnasier - Lederne  Danske Landbrugsskoler  Danske SOSU-skoler  Dansk Arbejdsgiverforening  Fagbevægelsens Hovedorganisation  Danmarks Private Skoler  Friskolerne |

**Åbning for skolehjem på erhvervsuddannelser og kostelever på frie grundskoler**

Regeringen har besluttet at åbne for skolehjem for alle de erhvervsuddannelseselever og AMU-kursister, som er kommet tilbage til fysisk undervisning som følge af Aftale om anden fase af en kontrolleret genåbning. Kostelever på de frie grundskoler kan også komme tilbage.

Regeringen vil gennemføre en bekendtgørelsesændring snarest muligt, og det forventes, at det allerede fra mandag d. 18. maj bliver muligt at få kosteleverne tilbage til deres skole i takt med, at skolernes bestyrelse vurderer, at det ud fra Sundhedsmyndighedernes vejledninger er sundhedsmæssigt forsvarligt.

Bekendtgørelsesændringen vil blive sendt direkte til skolerne. Eleverne kan allerede nu inviteres tilbage i forventning om, at bekendtgørelsesændringen træder i kraft 18. maj 2020.

Børne- og Undervisningsministeriet vil invitere de respektive sektorpartnerskaber til et møde i morgen, mandag den 18. maj, for at drøfte de praktiske forhold omkring genåbningen. Breve om regeringens beslutning sendes til skolerne og institutionerne i morgen tidlig.

Med venlig hilsen

Pernille Rosenkrantz-Theil